Lækket foto af iPhone 15 Pro med USB-C stik

Tilbage i oktober sidste år bekræftede Apple, at Lightning-stikket skiftes ud med USB-C på iPhone 15 serien. Beslutningen blev truffet på grundlag af den nye EU-lov, der blev vedtaget i starten af oktober. EU kræver kræver, at al mindre forbrugerelektronik skal have en fælles ladestandard, nemlig USB-C.

Nu er det første foto af USB-C stikket i bunden af iPhone angiveligt lækket. Det er den troværdige lækker Unknownz21, der har sendt billedet ud på Twitter. Det forestiller en iPhone 15 Pro i den rystede titanium-model, der supplerer Apple Watch Ultra i stil.

Ud over materialet og det faktum, at Lightning er skiftet ud USB-C, er designet fuldstændig identisk med bunden af iPhone 14 Pro.

https://twitter.com/uredditor/status/1626355192726712320?s=61&t=CS6vPCxxM896wcyVDV1yvg

Billedet er sendt ud som en respons på computertegninger fra 9to5Mac. De er lavet på baggrund af CAD-filer sendt til kinesiske cover-fabrikanter.

Ifølge websitet får iPhone 15 Pro en tyndere ramme rundt om skærmen og mere afrundede hjørner. Den får også et design uden fysiske knapper. I stedet vil den have taktile knapper, fortæller sitet. Et rygte, der har floreret i længere tid.

iPhone 15 serien forventes at blive lanceret til september. Ud over den almindelige model kommer den sædvanlige Pro-udgave., ligesom der går rygter om en Ultra-udgave.

Lækket foto af iPhone 15 Pro med USB-C stik