Apple har fordoblet batteriets levetid på iPhone 15

Godt nyt, hvis du er ejer af en iPhone 15-varianterne. Batteriet er nemlig væsentlig mere holdbart end på tidligere iPhone-modeller. Ikke nødvendigvis på den korte bane, men på den lange. Faktisk burde batteriet have dobbelt så lang levetid i forhold til tidligere versioner.

Det hævder i hvert fald tal, som Apple har delt med websitet 9to5mac. Batteriet i de seneste iPhones skulle kunne beholde 80 proces af deres oprindelige kapacitet efter et tusinde opladningscyklusser. Det er dobbelt så mange cyklusser som tidligere iPhone-modeller.

Tallene stammer fra en såkaldt “præstationsundersøgelse”, hvor Apple har forsøgt at efterligne dagligt brug i 1.000 opladningscyklusser.

Læs også: iPhone 15 Pro anmeldelse – Endnu et skridt på vejen.

Forbedringen skyldes angiveligt, at Apple har “foretaget fortsatte opdateringer af batterikomponenter og strømstyringssystemer” gennem årene. I den kommende iOS 17.4 opdatering vil der være forbedringer af indstillingerne for batterisundhed.

Hvis du har en iPhone 15, kan du tjekke dit batteris opladningscyklusser i:

Indstillinger > Generelt > Om – og rulle ned til Batteritilstand.

Skærmbillede fra undertegnedes iPhone 15 Pro.

Apple viser ikke oplysninger om battericyklus på ældre iPhone-modeller. Læs mere om Apples iPhone-batteritest, ydeevne og mere på deres hjemmeside.

Apple har fordoblet batteriets levetid på iPhone 15