iPhone Ultra bliver måske realitet

Vi har allerede set “Ultra” blive brugt på et par Apple-produkter, herunder Apple Watch Ultra og M1 Ultra chippen. Nu overvejer Apple efter sigende at lancere en iPhone Ultra-model i 2024, ifølge Mark Gurman fra Bloomberg.

Folk er villige til at betale mere for det bedste

Til et tidligere spørgsmål fra investorer, om hvorvidt iPhones stigende gennemsnitspris var holdbar, svarede Tim Cook følgende:

“Jeg tror, at folk er villige til virkelig at strække sig for at få det bedste, de har råd til i den kategori,” sagde Cook under opkaldet og lagde vægt på, at iPhone er blevet en “integreret del” i folks liv.

“Forbrugere bruger nu enheden til at foretage betalinger, kontrollere smarte husholdningsapparater, administrere deres helbred og gemme bankdata.” Lød det fra Tim Cook.

iPhone 16 Ultra?

Såfremt telefonen lander i 2024, kunne den gå under navnet iPhone 16 Ultra, som et dyrere og mere eksklusivt alternativ til Pro-modellerne. Præcis hvad Ultra-modellen kommer til at byde på af eksklusive features, er ikke helt klart. Det kunne dog være muligt, at den får en større skærm, bedre kameraer og en hurtigere chip. Bloomberg udelukker dog, at det bliver en foldbar telefon.

Hvorvidt en Ultra-version indenfor iPhones bliver en realitet, må tiden vise.

Læs også: Discord lander snart på PlayStation 5

iPhone Ultra bliver måske realitet